钦定古今图书集成/理学汇编/文学典/第167卷 > 《徐师曾文体明辩》 > 《答乐蔼书》沈约
## 钦定古今图书集成/理学汇编/文学典/第167卷 > 《徐师曾文体明辩》 > 《答乐蔼书》沈约

丞相风道引旷，独秀生民，凝猷盛烈，方轨伊旦，慭遗
之感，朝野同悲。承当刊石纪功，传华千载，宜须盛述，
实允来谈。郭有道汉末之匹夫，非蔡伯喈不足以偶
三绝；谢安石素族之台辅，时无丽藻，迄乃有碑无文。
况文献王冠冕彝伦，仪刑㝢内，自非一世辞宗，难或
与此。约闾闬鄙人，名不入第，欻酬今旨，便是以礼许
人。闻命惭颜。已不觉汗之沾背也。